14. ΑΝΑΓΚ. ΝΟΜΟΣ υπ’ αριθ. 1348 της 24/29 Νοεμ. 1949 Περί ρυθμίσεως ενίων περί αυτοκινήτων ζητημάτων. Άρθρ.1-3.(Προσωρινής ισχύος). Άρθρ.4.-(Αντικαθίσταται το άρθρ. 5 Α.Ν. 1086/ 46). Άρθρ.5.-Απαγορεύεται η δι’ επιβατικών αυτοκινήτων ιδιωτικής χρήσεως παντός τύπου μεταφορά προσώπων επί κομίστρω. Απαγορεύεται ωσαύτως η δια φορτηγών αυτοκινήτων ιδιωτικής χρήσεως μεταφορά προσώπων, ανεξαρτήτως της εισπράξεως οιουδήποτε κομίστρου ή μη. Η παράβασις της ως άνω διατάξεως συνεπάγεται την δι’ αποφάσεως του Υπουργού των Μεταφορών στέρησιν της αδείας κυκλοφορίας του αυτοκινήτου επί ένα μήνα, εν υποτροπή δε επί εξάμηνον, ως και την ποινικήν δίωξιν του τε οδηγού και κατόχου του αυτοκινήτου, τιμωρουμένων υπό του αρμοδίου Πλημμελειοδικείου, εις ο εισάγονται δι’ απ’ ευθείας κλήσεως βάσει του Ν.Δ. 22/28 Νοεμ. 1923 «περί αμέσου εκδικάσεως Πλημμελημάτων τινών επ’ αυτοφώρω» δια ποινής φυλακίσεως μέχρι τριών μηνών και δια χρηματικής ποινής (από 200.000 μέχρις 1.000.000 δραχμών) ή δια της ετέρας των ποινών τούτων. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.6.-Πάσα διάταξις αντικειμένη εις τον παρόντα νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν. 